Tekstil

mini|Handspunne lamagarn.
mini|Stoffsal i Pakistan. 
mini|Nylonstrømper.
mini|Båtsegl. 
Tekstil er materiale og produkt som blir framstilt ved å bruka tekstilfibrar.«textilier», Nationalencyklopedin Dei kan lagast gjennom ulike teknikkar, som spinning, veving, strikking, hekling, knipling, brodering og toving. Tekstil kan gå gjennom fleire produksjonsnivå og foredlingar, til dømes kan fibrane gjerast om til tråd som kan vevast til stoff som ein kan sy til klede, innbu, utstyr som tau og anna. Tekniske tekstilar brukar tekstilfibrar og -teknikker på fleire ulike område, som landbruk eller kirurgi.

 Historie 
høgre|mini|Illustrasjonar av ulike stilar av sari og klede nytta av kvinner i Sør-Asia (M.V. Dhurandhar, 1928).
Forløparen til dagens tekstilar er blant anna blad, bark, pelsskinn og tova kluter.Weibel, Adèle Coulin (1952): Two thousand years of textiles; the figured textiles of Europe and the Near East. Internet Archive. New York, Published for the Detroit Institute of Arts [by] Pantheon Books. s. 27. Menneske har framstilt tekstilar i tusenvis av år. Det er funne leirefragment med avtrykk av stoff i det som no er Tsjekkia. Dei eldste tekstilane kjem frå Sør-Amerika og Anatolia. Dei fyrste kleda, som blei brukt for minst 70 000 år sidan og kanskje òg langt tidlegare, var truleg laga av dyreskinn og bidrog til å verna tidlege menneske mot elementa. På eit tidspunkt lærte folk å veva plantefibrar til tekstilar. Oppdaginga av farga linfibrar i ei hole i Kaukasus i det som no er Georgia datert til 34 000 f.Kr. og tyder at tekstilliknande materiale blei laga så tidleg som i eldre steinalder.Balter, M. (2009): «Clothes Make the (Hu) Man», Science. 325 (5946): 1329. doi:10.1126/science.325_1329a. PMID 19745126.Kvavadze, E.; Bar-Yosef, O.; Belfer-Cohen, A.; Boaretto, E.; Jakeli, N.; Matskevich, Z.; Meshveliani, T. (2009): «30,000-Year-Old Wild Flax Fibers», Science. 325 (5946): 1359. Bibcode: 2009Sci...325.1359K. doi:10.1126/science.1175404. PMID 19745144. S2CID 206520793. Supporting Online Material

Tekstilar som materiale er i seg sjølv for skjøre til at dei har overlevd gjennom tusenår. Verktøy som blei brukt til å spinna og veva utgjer dei fleste førhistoriske bevisa for tekstilarbeid. Det eldste verktøyet for å spinna var handtein (spindel) som til slutt blei lagt til eit spinnehjul.Spinnehjul av kleberstein, NMF Museum Vekta av handteinen forbetra tjukkleiken og vridinga av spunnen tråd. Seinare blei spinnerokken utvikla.Spinnerokk på DigitaltMuseum Historikarar er usikre på kvar dette hende; nokre seier Kina og andre India.Beaudry, Mary C. (2006): Findings: The Material Culture of Needlework and Sewing. Yale University Press. s. 137.

Banton-gravtøy, det eldste eksisterande døme på vevnad med trådar i Søraust-Asia, blir synt fram på det filippinske nasjonalmuseet. Tøyet blei mest truleg framstilt av urfolk på nordvestlege Romblon. 

 Typar 
Det finst to hovudgrupper av tekstilfiber: Naturfiber og kunstig fiber.

naturfiber
plantefiber
frø- og fruktfiber
bomull
kapok
kokos
Bark- og pinnefiber
ananasfiber
hamp
jute
lin
manilla
brennesle, nettelduk
rami
sisal
animalske fiber
hårfiber
ull frå ulike dyr
silke
Kunstfiber
Genererte fiber
cellulose
kupro
modal
viskose
cellulosaacetat
acetat
triacetat
Andre genererte fiber
protein
syntetiske fiber
akryl
elastan
kolfiber
modakryl
polyamid (nylon)
polyester
polyeten
polypropen
vinyl
uorganiske fiber
glasfiber
metallfiber

Sjå òg
Tekstilar i folkeminne

Kjelder

Delar av denne artikkelen bygger på «Tekstil» frå , den 5. november 2025.  

Bakgrunnsstoff